S11 แฮปปี้! กำไร Q1/59 โต 33% มาที่ 98.92 ลบ.
S11 แฮปปี้! กำไร Q1/59 โต 33% มาที่ 98.92 ลบ. จากปีก่อนมีกำไร 74.12 ลบ. หลังขยายการให้บริการสินเชื่อเช่าซื้อรถจักรยานยนต์
12 พ.ค. 2559

บริษัท เอส 11 กรุ๊ป จำกัด (มหาชน) หรือ S11 รายงานผลการดำเนินงานไตรมาส 1/59 สิ้นสุดวันที่ 31 มี.ค.59มีกำไรสุทธิ 98.92 ล้านบาท หรือมีกำไร 0.16 บาทต่อหุ้น เพิ่มขึ้น 33% จากช่วงเดียวกันของปีก่อนที่มีกำไรสุทธิ 74.12 ล้านบาท หรือมีกำไรสุทธิ 0.13 บาทต่อหุ้น
โดยผลการดำเนินงานในไตรมาสดังกล่าวที่ปรับตัวขึ้นเนื่องจาก บริษัทมีรายได้เพิ่มขึ้น โดยส่วนใหญ่เป็นรายได้ค่าเช่าซื้อ ซึ่งเป็นผลมาจากบริษัทขยายการให้บริการสินเชื่อเช่าซื้อรถจักรยานยนต์